রাজ্যের নবনিযুক্ত লোকায়ুক্ত রবীন্দ্রনাথ সামন্ত

ওয়েবডেস্ক- রবীন্দ্রনাথ সামন্ত (Rabindranath Samanta) রাজ্যের নবনিযুক্ত লোকায়ুক্ত (Lokayukta) । তিনি অসীম রায়ের স্থলাভিষিক্ত হলেন। রবীন্দ্রনাথ সামন্ত হলেন একজন বিশিষ্ট ব্যক্তি, যিনি মূলত একজন অবসরপ্রাপ্ত কলকাতা হাইকোর্টের বিচারপতি এবং সম্প্রতি পশ্চিমবঙ্গের নতুন লোকায়ুক্ত হিসেবে নিযুক্ত হয়েছেন। তার পেশাগত জীবনে তিনি বিভিন্ন জেলায় দায়রা ও জেলা বিচারপতির দায়িত্ব পালন করেছেন এবং তার কর্মদক্ষতার জন্য পরিচিত। এছাড়া তিনি একজন লেখকও, যিনি কবিতাসহ বিভিন্ন বিষয়ে লেখালেখি করেন। সোমবার নবান্নে লোকায়ুক্ত কমিটির বৈঠক ছিল। সেই বৈঠকেই অবসরপ্রাপ্ত কলকাতা হাইকোর্টের বিচারপতি রবীন্দ্রনাথ সামন্তকে নির্বাচিত করা হয়।

লোকায়ুক্ত কীভাবে কাজ করে-

লোকায়ুক্তের মাধ্যমে মন্ত্রী, বিধায়ক, প্রশাসন এবং সরকারি কর্মচারীদের বিরুদ্ধে ওঠা অভিযোগ তদন্ত করা হয়। সরকারি আধিকারিক ও কর্মচারীদের মধ্যে দুর্নীতি ও ক্ষমতার অপব্যবহার রোধ করা হয়। নাগরিকদের দ্রুত ও ন্যায়সঙ্গতভাবে অভিযোগ নিষ্পত্তিতে সাহায্য করে লোকাযুক্ত। নিয়োগ প্রক্রিয়া রাজ্যপাল এবং মুখ্যমন্ত্রীর পরামর্শক্রমে সম্পন্ন হয়।

লোকায়ুক্ত নিয়োগের জন্য রাজ্য সরকার একটি কমিটি গঠন করে, যেখানে বিধানসভার বিরোধী দলনেতা উপস্থিত থাকেন।

আরও পড়ুন- গ্রুপ C এবং D, ৭২৯৩ জন ‘দাগি’দের তালিকা প্রকাশের নির্দেশ বিচারপতি সিনহার

২০১৮ সালে, মাননীয় অসীম কুমার রায়, অবসরপ্রাপ্ত কলকাতা হাইকোর্টের বিচারক, রাজ্য লোকায়ুক্ত হিসাবে নিযুক্ত হন এবং তিন বছর মেয়াদে কাজ করেন। তার পরেও আরও ২ বছরের জন্য তার মেয়াদ বৃদ্ধি করা হয়। মানবধিকার কমিশনের চেয়ারম্যান ও সদস্য হিসাবে যথাক্রমে অবসরপ্রাপ্ত বিচারপতি জ্যোতির্ময় ভট্টাচার্য ও মধুমিতা মিত্র।

দেখুন আরও খবর-